cyanic-selkie/wikianc huggingface dataset:
שורשים (ספר)
סיפורו של קונטה
התקופה עכשיו היא תקופת מלחמת העצמאות של ארצות הברית. קונטה עדיין סובל ממצבו, וכועס כשהוא רואה עד כמה האפריקאים באמריקה שכחו וזנחו את תרבותם. אך עם הזמן הוא גם מתרכך. הוא מתיידד עם עבד מוזיקאי בשם פידלר (כנר), ואף מתאהב בבל. הם נישאים, ונולדת להם בת – קיזי. קונטה חווה אושר רב, ככל המתאפשר בנסיבות, והוא ובל דואגים לספק לקיזי את הילדות הטובה ביותר שבידיהם לתת, ומלמדים אותה את ההיסטוריה המשפחתית ומעט משפת המנדינקה.
סיפורם של קיזי וצ'יקן ג'ורג'
קיזי מובאת לבקתה חשוכה, שם היא נאנסת שוב ושוב על ידי מאסה טום לי. כתוצאה, היא יולדת את בנה, שנקרא על ידי מאסה טום בשם ג'ורג'. מאסה לי מתפרנס מקרבות תרנגולים, וג'ורג', כשהוא גדל, מטפל בתרנגולים, ולכן נצמד לו הכינוי "צ'יקן ג'ורג'". צ'יקן ג'ורג' מרוויח את אמונו של מאסה טום כי הוא מתגלה כבעל כישרון גדול עם התרנגולים ובקרבות. הוא גם מתגלה כנהנתן רודף שמלות, הידוע בסימני ההיכר שלו – כובע באולר וצעיף ירוק – ובלשונו החלקלקה. אך כשהוא פוגש את מטילדה, כל זה משתנה. מטילדה היא נוצרייה אדוקה, בתו של איש דת, והיא לא משתפת פעולה עם משחקיו. הוא לא מוכן לוותר עליה, מבטיח להתיישר לאורח חייה, והם נישאים ומביאים הרבה ילדים.
צ'יקן ג'ורג' לא באמת מוותר על השתייה, הימורים ונשים, אך כעבור מספר שנים מבין שעליו לחשוב על העתיד. השניים מתחילים לחסוך כסף כדי לרכוש את חירות משפחתם, אותה הבטיח להם מאסה טום עבור סכום מתאים. גם בנם, טום, מסייע. טום הוא נפח מוערך, שמרוויח כסף לעצמו בעבודות אצל בעלי מטע באזור. אך התוכנית מתקלקלת כשצ'יקן ג'ורג' ומאסה טום מאבדים את כל ממונם בקרב תרנגולים גדול. מאסה טום שולח את צ'יקן ג'ורג' לאנגליה למשך שלוש שנים כדי להרוויח עבורו מספיק כסף לשלם את חובותיו, ומבטיח לו שישחרר את משפחתו עם שובו.
סיפורו של טום
בתקופה זו, מתחילה מלחמת האזרחים האמריקאית. טום נאלץ להפעיל את הנפחיה שלו בשירות הקונפדרציה. כשהצפון מנצח במלחמה והעבדים משוחררים, בני המשפחה נשארים כאריסים לעבוד את אדמת מטע מארי. אך כג'ורג' חוזר, הוא מספר להם על מקום שמצא בטנסי, שמחפש מתיישבים.
הדור הבא
המשפחה עוברת להנינג, טנסי, ושם חווים מידה של עוינות מצד התושבים הלבנים, אך בכל זאת מצליחים, יחד עם מתיישבים שחורים נוספים, לבסס את עצמם שם – לבנות בתים, לפתוח עסקים, ולייצר קהילה. בתו של טום, סינתיה, נישאת לאיש עסקים בשם ויל, ובתם ברתה – הראשונה במשפחה ללמוד באוניברסיטה – פוגשת שם את סיימון היילי, שנהיה לימים פרופסור לחקלאות, ונישאת לו. לברתה וסיימון נולד בן בשם אלכס – הוא הסופר מחבר הספר.
חיפוש השורשים היילי מספר בחלק זה שהסיפור בספר מבוסס על מסורת שבעל פה שנמסרה מקונטה קינטה לקיזי, וכך מדור לדור עד אליו. הוא  שמע סיפורים רבים מפי סבתו, והתעורר בו הרצון לחקור את שורשיו יותר לעומק.
הוא התחיל לחפור ברשומות מנהל האוכלוסין של צפון קרולינה, ומצא את רשימותיו של אב-סבתו הנפח, טום מארי. אחר כך, הוא חקר את המילים במנדינקה שהועברו מדור לדור, וגילה את פירושיהן וכן את  המקורות האפריקאיים שלהם בגמביה. הוא אז נסע לגמביה, שם גילה את דבר קיום הגריוט – מספרי סיפורים ושומרי המסורת בעל פה של האזור. הוא מבקש מגריוט אחד לספר לו על ג'ופור ומשפחת קינטה אשר חיה שם. הגריוט, קבה קנג'י פופאנה, מספר לו שמקורות שבט קינטה הם במאלי העתיקה, משם היגרו חבריה למאוריטניה, וכעבור זמן התיישבו בגמביה. הגריוט שטח באוזניו אילנות יוחסין, וכעבור זמן מה הגיע גם לקונטה קינטה.
היילי החל לחקור את תנועות הצבא הבריטי באזור בשנות ה-1760, ומצא שאכן נשלחו חיילים ב-1767 לאזור זה של נהר גמביה. הוא גילה בחברת הביטוח לוידס מלונדון שספינת הסחר Lord Ligonier הפליג מגמביה לאנפוליס, וששם נמכרו העבדים במכירה פומבית, על פי הודעות בעיתונים המקומיים. הוא סיים את מחקרו בבדיקת ספרי רישום הבעלות של מחוז ספוטסילבניה, ומצא שטר העברת בעלות על עבד בשם טובי וכאלף דונם מג'ון ואן ואלר לידיו של ויליאם ואלר.
.
ביקורת וקבלה
הספר יצא באוקטובר 1976 אחרי הרבה פרסום, והיה להצלחה מיידית, כשהוא מתחיל במקום 5 ברשימת רבי המכר של הניו יורק טיימס, וזוכה לתשבחות נלהבות מן המבקרים. עד אמצע נובמבר, כבר הגיע "שורשים" למקום מספר 1 ברשימה, ונשאר שם למשך 22 שבועות, לפני שנפל למקום השלישי במאי 1977. הוא נשאר ברשימה סך הכל 46 שבועות.
העיבוד הטלוויזיוני שודר בינואר 1977, ותרם למכירות הספר. גם סדרת הטלוויזיה נחשבה להצלחה גדולה, וביחד, שתי הגרסאות לסיפורו של היילי הציתו גל עניין בגנאלוגיה וחקר מורשת משפחתית.
היילי זכה בפרס פוליצר מיוחד ב-1977 עבור הספר. סדרת הטלוויזיה גם זכתה בפרסים רבים, כולל תשעה פרסי אמי ופרס פיבודי.
פלגיאט
באביב 1977, היילי הואשם בגנבה ספרותית בשתי תביעות נפרדות מצד הרולד קורלנדר ומרגרט אלכסנדר ווקר. קורלנדר, אנתרופולוג, טען כי "שורשים" הועתק במידה רבה מן הרומן שלו The African (1967). ווקר טענה כי היילי גנב מהרומן ההיסטורי פרי עטה על תקופת מלחמת האזרחים, Jubilee (1966). בשני המקרים, ההליכים סוכמו לקראת סוף 1978. בתביעה של קורלנדר, הגיעו הצדדים לפשרה על סך $650,000, והכרה מצד היילי שקטעים מסוימים בספרו הועתקו מ-The African. התביעה של ווקר נדחתה על ידי בית המשפט, בקביעה שבהשוואה בין הספרים "לא נמצאו קווי דמיון רלוונטיים בין העבודות".
דיוק היסטורי
היילי קרא לספר "faction" (בדיוני חלקית ועובדתי חלקית), והכיר בכך שהדיאלוגים בספר בדיוניים. עם זאת, הוא טען כי עקב אחר שושלת המשפחה שלו עד לקונטה קינטה, אפריקאי שנחטף מן הכפר ג'ופור במה שהיום גמביה, ושתיאוריו של חיי העבדים והאדונים  בווירג'יניה וצפון קרולינה מבוססים על עובדות אשר הוא אישר דרך מסמכים היסטוריים. בפרק הסיום של "שורשים" כתב היילי:
מארק אוטוויי
ההתקפה המתוקשרת ביותר על אמינות גרסתו של היילי להיסטוריה באה מצד עיתונאי בריטי בשם מארק אוטוויי. בשיא ההתלהבות מ"שורשים", נהרו לגמביה אפריקאים-אמריקאים בחיפוש אחר שורשיהם, והכפר ג'ופור הפך ליעד תיירותי. ממשלת גמביה הכריזה על הכפר כעל אתר מורשת, ומרוב שהציפו אותו המבקרים, הגבילה את זמן השהות המותר בו. הממשלה החלה לתכנן פיתוח בכפר לתמיכת התיירות, בתקווה שתביא לשגשוג כלכלי באזור הסובל מעוני גדול. אוטוויי כתב שהוא נדהם לגלות שעצם קיומו של קונטה קינטה מוטל בספק, ושפרטים אחרים לגבי ההיסטוריה של ג'ופור לא דווחו כהלכה. הוא ציין גם שבכל חילופי הדברים שלו עם המקומיים, כולל גריוטים, לא היו בסיפוריהם פרטים על אנשים שחיו יותר ממאה שנים קודם לכן, חוץ מאשר אדם אחד ששמו היה שגור בפי כולם – קונטה קינטה.
אפריקה
הסימוכין היחידים להיסטוריה המשפחתית באפריקה באה מהגריוט קבה קנגה פופאנה בג'ופור. אך הסתבר שפופאנה לא היה גריוט אמיתי, וראש הארכיון הלאומי של גמביה אפילו כתב מכתב להיילי בו הביע ספקות לגבי אמינותו של פופאנה. כשחזר על הסיפור שוב ושוב, הוא שינה פרטים מרכזיים עליהם הסתמך היילי בזיהוי תרחישי התקופה.
דונלד רייט, היסטוריון של סחר העבדים במערב אפריקה, כתב שהגריוטים בגמביה אינם יכולים לספק מידע מפורט על אנשים שחיו לפני אמצע המאה ה-19; עם זאת, כולם שמעו על קונטה קינטה. הוא הסיק שככל הנראה, היילי סיפר את הסיפור שלו לכל כך הרבה אנשים, שההיסטוריה המשפחתית שלו הוטמעה לתוך הנרטיבים המסורתיים של גמביה. כלומר, שהיילי יצר מקרה של דיווח מעגלי, שבו המילים שלו חזרו אליו ואישרו לו את אמונתו לגביהן.
בספר, ג'ופור תואר ככפר שרק שמע שמועות על פולשים לבנים בשנת 1767, בעוד שבמציאות ג'ופור נמצאת במרחק של רק כשלושה קילומטרים מג'יימס איילנד, מרכז מסחר גדול שהוקם על ידי הבריטים ב-1661. מלך בארה התיר לבריטים לבנות מבצר שם בתנאי שאף אחד מנתיניו לא ישועבד ללא רשותו. היילי הודה שהוא בחר בשנת 1767 כתאריך שבו "הגיעו חיילי המלך" כדי להתאים למחקר שביצע בארצות הברית.
וירג'יניה וצפון קרולינה
ההיסטוריון גרי. מילס והגנאלוגית אליזבת שואן מילס, אשר מתמחים בהיסטור דרומית ואפרו-אמריקאית, עקבו אחר מחקרו של היילי ברשומות האוכלוסין, ספרי בעלות, וצוואות. הם הגיעו למסקנה:
העבד טובי היה כבר בבעלות משפחת ואלר בשנת 1762, חמש שנים לפני שספינת העבדים Lord Ligonier לכאורה הביאה את קונטה קינטה לאנאפוליס. היילי חיפש רשומות לגביו רק אחרי שנת 1767, ובכך חטא בהטיית אישור. לדבריהם, לא היו לד"ר ואלר לא מטע ולא טבחית בשם בל, מכיוון שהיה נכה וחי אצל אחיו ג'ון. כנראה גם שטובי נפטר לפני שנת 1782, שמונה שנים לפני שבתו קיזי כביכול נולדה. "מיסי" אן לא יכלה להיות חברת ילדות של קיזי, מכיוון שאן מארי הייתה כבר אישה בוגרת ונשואה בפרק הזמן הרלוונטי. למעשה, אין שום תיעוד שקיזי אי פעם הייתה בבעלותם של האחרים ואלר.
התיעוד הבא שבדקו השניים אחרי שטר הבעלות של טובי ואלר היה רישום האוכלוסין של משק ביתו של טום מארי משנת 1870. זאת אומרת, יש פער של למעלה מ-90 שנים בנרטיב שמסתמך רק על המסורת שבעל פה של משפחת היילי. השניים חקרו את ההיסטוריה שבעל פה ולא מצאו שום ראיות לגבי תוכנה בתיעוד ההיסטורי.
טום לי לא נולד למשפחה ענייה; הוא הגיע ממשפחת בעלי מטעים. הרשומות ההיסטוריות אינן מתעדות את קיזי או את בנה ג'ורג' בין העבדים של טום לי. גם לא נמצא תיעוד של נישואים בין מולאטו בשם ג'ורג' לי ומטילדה. היילי תיאר את ג'ורג' כמאמן תרנגולים מיומן שנשלח לאנגליה, כאשר טום לי נתקל בקשיים כלכליים בשנות ה-1850. אך החוקרים מצאו שטום לי נפטר במהלך החורף של 1844-45.
תגובה
לפני שעיתון הסנדיי טיימס בלונדון פרסם את החשיפה של אוטוויי, ביקשו מהיילי תגובה. היילי הגיב שהמחקר האפריקאי שלו נהיה כה סבוך, שהוא החליט לכתוב את החלקים האלה בסיפור כרומן היסטורי. עם זאת, מאוחר יותר הוא הצהיר כי המאמר של אוטוויי "לא מוצדק, לא הוגן, ולא צודק", והוסיף כי לא הייתה לו סיבה לחשוב שפופאנה הוא בלתי אמין. היילי הגיע לפופאנה בעזרת גורמים ממשלתיים, אשר הצהירו בפניו שמצאו את ההיסטוריה המשפחתית שלו.
היילי גם ביקר את מבקריו בשל הסתמכות יתר על תיעוד כתוב לשם הערכת עבודתו, בטענה כי רישומים כאלה לא נשמרו בצורה עקבית, ולעיתים קרובות לא דייקו, במיוחד בכל הקשור ללידות ועסקאות רכישה של עבדים. היילי טען כי כשמדובר בגנאלוגיה אפרו-אמריקאית, "היסטוריה שבעל פה שמורה היטב היא  ללא ספק המקור הטוב ביותר".
באופן אירוני, הזוג מילס מצאו ברישומים התאמה טובה יותר להיסטוריה שבעל פה של היילי  מאשר היילי עצמו מצא. אביו של ד"ר ויליאם ואלר היה קולונל ויליאם ואלר, אשר היה בבעלותו עבד בשם ג'ורג' המקפץ, תיאור שתואם פציעה ברגל. בבעלותו של קולונל ואלר הייתה גם שפחה בשם איסבל, אשר עשויה להיות בל מהמסורת המשפחתית של היילי. אביו של טום לי התגורר במחוז ספוטסילבניה, בווירג'יניה, וייתכן שהוא רכש מספר מאבותיו של היילי ממשפחת ואלר. במעבר של משפחת לי לצפון קרולינה, הם היו לוקחים את העבדים שלהם איתם. משפחת לי חייתה קרוב למשפחות מארי והולט, ויש שלוש נשים בשם קיזי הקשורות למשפחות לי ומארי ברשומות מהתקופה שלאחר מלחמת האזרחים.
ההיסטוריון הנרי לואי גייטס ג'וניור היה חבר של היילי, אבל שנים לאחר מותו של היילי, גייטס ביטא ספקות אודות טענות המחבר בספר: "Most of us feel it's highly unlikely that Alex actually found the village whence his ancestors sprang. Roots is a work of the imagination rather than strict historical scholarship. It was an important event because it captured everyone's imagination."
עיבודים
הקאסט כלל את לוואר ברטון בתפקיד קונטה קינטה, לזלי אגאמז בתפקיד קיזי, ובן ורין בתפקיד צ'יקן ג'ורג'. סדרת המשך בשם Roots: The Next Generations, שודר ב-1979, ובה השתתפו השחקנים האפרו-אמריקאים המובילים של התקופה.
בדצמבר 1988, שידרה ABC סרט טלוויזיה: Roots: The Gift, המבוסס על דמויות מהספר. בסרט כיכב לוואר ברטון בתפקיד קונטה קינטה לצד אייברי ברוקס, קייט מלגרו, וטים ראס (כל ארבעת השחקנים הפכו מאוחר יותר לשחקנים מובילים בזיכיון "מסע בין כוכבים").
ב-30 במאי 2016, יצאה חידוש מטעם ערוץ ההיסטוריה למיני-סדרה המקורית. הסדרה החדשה הייתה בת שמונה שעות וכללה אלמנטים מן הסדרה המקורית ומן הספר. בין המשתתפים בסדרה – שזכתה לתשבחות הקהל והמבקרים: פורסט ויטאקר, אנה פקווין, לורנס פישבורן, מלאכי קירבי, ג'ונתן ריס מאיירס ועוד.
בלו ריי של הסדרה המקורית יצא ב-30 במאי 2016, בתיאום עם יציאת החידוש לסדרה.
ביעותי לילה
ביעותי לילה או חלום בלהות (באנגלית: Sleep Terror Disorder; לטינית: pavor nocturnus) היא הפרעת שינה המאופיינת בחרדה קיצונית ואי יכולת זמנית לשוב למודעות.
מבצר גבעה
מבצר גבעה (באנגלית: Hill Fort) היא צורת ביצור קדומה אשר שימשה לרוב להגנה על התיישבות או לצרכים צבאיים ומזוהה במיוחד עם תקופת הברונזה והברזל. מבצרים אלו היו נפוצים בעיקר ברחבי אירופה בתקופה שקדמה לשלטון האימפריה הרומית, עם זאת רבים ממבצרים אלו המשיכו להתקיים גם בתקופה הרומית ואף לאחריה, בנוסף ישנן מספר דוגמאות לסגנון ביצורים זה גם מחוץ לאירופה.
ביעותי לילה
ביעותי לילה מתרחשים בדרך כלל בין השלבים 1–4 של השינה, ולא בשנת רע"מ (ריצודי עין מהירים), בה מתרחשים החלומות. בשלבים אלו עשוי האדם להתעורר במקוטע משינה עמוקה (slow-wave sleep) בדרך כלל בליווי בכי, השתנקות, גניחות או צרחות. בשונה מסיוט, שבו החולם מתעורר לרוב עם תחושת מצוקה, זוכר את החלום או את התחושה השלילית שעורר, ומתקשה לחזור לישון למשך זמן מסוים, בחלום בלהות כמעט בלתי אפשרי להעיר את האדם לגמרי, ובסיום ההתקף הוא חוזר לישון מבלי שהתעורר כלל. כמו כן, נדיר שהאדם יזכור את תוכנו של חלום הבלהות.
מבצר גבעה
מבצרים אלו לרוב שימשו לצורכי התיישבות באזורי גבול או אזורים מסוכנים יותר, לעיתים מבצר גבעה שכזה שימש את היישוב המרכזי של שבט מסוים וכך גם את לוחמיו ואת ראש השבט. באופן זה, מבצרי גבעה הפכו למרכזים עירוניים חשובים בתקופה הטרום-רומית. לרוב כללו המבצרים מערך ביצורים בעל סוללות עפר ותעלות במספר טבעות סביב היישוב המרכזי, אשר לעיתים גם שילבו חומת עץ או אבן. מבצרי גבעה קטנים יותר היו עשויים לכלול רק סוללת עפר אחת, או חומה פשוטה מעץ.
ביעותי לילה
בשפת הדיבור, המונח "חלום בלהות" משמש גם לתיאור חששות קיצוניים מפני התרחשויות עתידיות או מצבי אימה קיצוניים מהעבר.
מבצר גבעה
טירות ומבצרים רבים שנבנו מאוחר יותר נבנו על יסודות המבצרים הקדומים, בעיקר משום ערכם האסטרטגי (כך לדוגמה במקרה של מבצר ביסטון באנגליה).
Wind & Wuthering
Wind & Wuthering הוא האלבום השמיני שהוציאה להקת ג'נסיס. האלבום יצא לאור בדצמבר 1976.
זהו האלבום האחרון בו השתתף הגיטריסט, סטיב האקט ולאחר עזיבתו הבסיסט מייק ראת'רפורד החליף אותו. טוני באנקס קלידן הלהקה, אמר שזהו אחד אלבומי הלהקה האהובים עליו. שם האלבום הגיע משני מקורות שונים, Wind הגיע כחלק משמה של מסעדה סינית במנהטן שנקראה, House of Four Winds (בית ארבעת הרוחות). Wuthering הגיע משם ספר שנכתב על ידי אמילי ברונטה, אנקת גבהים. האלבום הוקלט בהולנד, מפני שהלהקה רצתה להתחמק מתשלומי מס בבריטניה. האלבום כלל ברובו קטעים אינסטרומנטליים. היצירה הארוכה ביותר באלבום היא "One for the Vine" שנמשכת כעשר דקות. רוב השירים נכתבו והולחנו על ידי טוני באנקס. זהו גם האלבום השני בו פיל קולינס מחליף את פיטר גבריאל בתפקיד הסולן לאחר עזיבתו של גבריאל. עטיפת האלבום צוירה על ידי חברת Felicity Roma Bowers שגם עתידה לצייר את עטיפת האלבום ה-14 של הלהקה, We Can't Dance בשנת 1991. עטיפת האלבום צוירה בצבעי מים.
Eleventh Earl of Mar
Eleventh Earl of Mar הוא השיר הפותח את האלבום. השיר נכתב על ידי הקלידן טוני בנקס, הבסיסט מייק ראת'רפורד והגיטריסט סטיב האקט. אורך השיר כשבע דקות. השיר עוסק בסיפורו של ג'ון ארסקין הארל ה-11 של מאר. השורה הראשונה בשיר ('The sun had been up for a couple of hours, covered the ground with a layer of gold'), מתייחסות לרומן של ד. ק. ברוסטר, The Flight of the Heron. יחד עם סיפור השיר, השיר גם עוסק בימי הביניים, קרבות, אומץ לב, אבות ובנים. מילות השיר נכתבו על ידי מייק ראת'רפורד. במהלך השיר, בנקס מנגן על אורגן המונד אשל לא ניגן עליו במשך כל הקריירה שלו עם ג'נסיס.
One for the Vine
One for the Vine הוא אחד השירים הכי העקביים מהתקופה שלאחר עזיבתו של גבריאל, השיר נכתב כולו על ידי הקלידן טוני בנקס. השיר מכיל שפע של וריאציות מוזיקליות, מורכב מעשרה קטעים מוזיקליים שונים, שחלקם מופיעים יותר מפעם אחת (כמו למשל מנגינת הפתיחה של השיר). מה שהופך אותו לאחד השירים המורכבים ביותר שבנקס כתב. שינויים תכופים בסגנונות ומנגינות השיר עלולות להוביל את המאזין להאמין שאורך השיר היה כעשרים דקות לפחות.
מילות השיר מספרות את סיפורו של אדם אשר עוזב את קהילתו, מפני שהוא אינו מאמין במנהיג הרוחני של אותה קהילה, שלימים הפך למנהיג הרוחני של קבוצה אחרת.
"אחת לגפן", יחד עם "Your Own Special Way" ו"Afterglow" הם השירים היחידים של Wind & Wuthering שנמצאים באלבומי ההופעות החיות של הלהקה. השיר היה חלק חשוב מההופעות של הלהקה בין השנים 1977 ו-1980, וחברי הלהקה מסכימים שזהו אחד השירים הטובים ביותר מתקופה הזו.
Your Own Special Way
Your Own Special Way ("הדרך המיוחדת שלך") הוא השיר השלישי באלבום, הוא נכתב במלואו על ידי הבסיסט מייק ראת'רפורד.
השיר שוחרר כסינגל בפברואר 1977, חודשים ספורים לאחר שחרורו של האלבום. הוא הפך ללהיט השני של הלהקה, בעוד הראשון הוא השיר "I Know What I Like (In Your Wardrobe)" מהאלבום "Selling England by the Pound" משנת 1973, והוביל את הדרך שהלהקה תמשיך בבוא השנים.
"Your Own Special Way" היא בלדת פולק במשקל א-סימטרי של 3/4, שיר רומנטי עם גשר אינסטרומנטלי באמצע, שהוסר מהגרסה הרשמית של הסינגל, מה שהופך את גרסת הסינגל של השיר לפופ ישיר. השיר לא זכה להערכה רבה על ידי המעריצים של הלהקה בשנת 1977 ובוצע בהופעה חיה במהלך סיבוב ההופעות לקידום האלבום. גרסה חיה של השיר ניתן למצוא במארז התקליטורים, Genesis Archive 2: 1976-1992. חברי הלהקה חזרו לנגן את השיר בסיבוב ההופעות לקידום האלבום, We Can't Dance ב-1992.
השיר של כריסטינה רוסטי היה ההשראה העיקרית של מייק ראת'רפורד לכתוב את טקסט השיר.
Wot Gorilla?
Wot Gorilla? הוא קטע אינסטרומנטלי באלבום "Wind & Wuthering".
Wot Gorilla? מסיים את הצד הראשון באלבום בגרסת הוויניל או קלטת. בסיבובי ההופעות בין 1978-1978 השיר מעולם לא בוצע במלואו. אך קטע ממנו בוצע כחלק ממחרוזת המורכבת משלושה שירים Lilywhite Lilith, The Waiting Room.
השיר הוא וריאציה של מנגינה של השיר השני באלבום "One for the Vine", חברי הלהקה לקחו את חמשת הצלילים הראשונים של המנגינה של השיר ולקחו אותו לכיוון שונה לחלוטין מזה של "One for the Vine". ראוי לציין כי ב"One for the Vine", המנגינה הרבה יותר איטית.
All In A Mouse's Night
All In A Mouse's Night היא אחת משלוש היצירות שכתב קלידן הלהקה, טוני בנקס (היצירות האחרות מן האלבום הן "One for the Vine" ו"Afterglow").
סיפור השיר סרקסטי והוא מספר על זוג, חתול ועכבר. העכבר עוזב את החור שלו בלילה ונתפס על ידי בני הזוג, שמנסים ללכוד אותו, אך נכשלו. החתול נמצא בפינת העכבר, אבל בניסיון נואש להציל את עצמו, העכבר הקטן זורק צנצנת על ראשו, דבר הגורם לחתול ליפול. לבסוף, החתול מנסה להציל את כבודו ואומר שנאבק בעכבר ענקי. פיל קולינס משתמש בשיר באותה טכניקה כמו של גבריאל, שהיה עושה שינויי קולות לדמויות השונות של השיר.
אותה מטמורפוזה ניתן לראות בשירים כמו "Squonk", "Robbery, Assault & Battery" או "Eleventh Earl Of Mar", אם כי "All In A Mouse's Night" לא קרוב, במונחים של תוכן, כל אחד מהם. היצירה בוצעה בהופעות בכמה הזדמנויות שונות במהלך סיבוב ההופעות של 1977. שיר זה לא פורסם בשום אלבום הופעה חיה של הלהקה.
Blood on the Rooftops
Blood on the Rooftops הוא השיר השישי באלבום. זהו שיר איטי, המתאפיין בגיטרה אקוסטית, הגיטריסט סטיב האקט מלווה בשירה את פיל קולינס סולן הלהקה. הפסוקים המקהלים ומחליפי השירים, אבל בניגוד לשיר נוסף מן האלבום "Your Own Special Way".
האווירה "הסתווית" של השיר היא גם בשילוב עם עטיפת האלבום של Wind & Wuthering. השיר לא נמצא באף אלבום אוסף ולא באלבום הופעה חיה. אך האקט ביצע את השיר במהלך קריירת הסולו שלו פעמים רבות.
השיר מדבר על אדם אנגלי אשר מנסה להתעלם מהמציאות ומנסה להתעלם מהחדשות. בשיר גם מוזכר הסכסוך בין ישראל והפלסטינים. התייחסות נוספת לאנגליה הייתה בשיר Dancing with the Moonlit Knight.
Unquiet Slumbers For The Sleepers...
Unquiet Slumbers For The Sleepers... הוא קטע אינסטרומנטלי הממוקם במקום השביעי באלבום. הקטע עובר ברצף לשיר הבא. שם השיר נלקח כציטוט מן הרומן של אמילי ברונטה, אנקת גבהים אשר השם של הרומן היה השפעה לשם האלבום. השיר לא הופיע בשום אלבום אוסף ולא בוצע בשום הופעה של הלהקה. אורך השיר 2 וחצי דקות והוא השיר הקצר באלבום. הקטע נכתב על ידי בסיסט הלהקה, מייק ראת'רפרד והגיטריסט סטיב האקט.
...In That Quiet Earth
...In That Quiet Earth הוא הקטע האינסטרומנטלי השלישי באלבום. השיר עובר ברצף מקודמו וכמו קודמו. זהו השיר היחיד באלבום שנכתב על ידי כל חברי הלהקה. שם השיר כמו קודמו, בא מן המשפט האחרון שברומן, אנקת גבהים של אמילי ברונטה. השיר עובר ברצף לשיר הבא והאחרון. השיר הופיע באלבום אוסף יחיד של הלהקה, The Platinum Collection. המנגינה הראשית בשיר היא הפותחת את השיר הפותח את האלבום, Eleventh Earl of Mar.
Afterglow
Afterglow הוא השיר הסוגר את האלבום. השיר נכתב והולחן על ידי טוני בנקס.
אולי השיר המוכר ביותר של Wind & Wuthering, "Afterglow" הפך לאחד מהשירים העיקריים בהופעות הלהקה מסיבוב ההופעות לקידום האלבום הזה, עד ל-1986 לקידום האלבום Invisible Touch.
כמו כן, חברי הלהקה ניגנו את השיר בהופעת האיחוד ב-2007 יחד עם השירים "In The Cage", "The Cinema Show", ו-"Duke's Travel".
בשיר משתמש הבסיסט מייק ראת'רפורד בדוושות בס כדי ליצור את הצליל של מזל"ט, שבנוי ברוב השיר. גרסות חיות של השיר תופענה באלבום Seconds Out, Three Sides Live ו-Live Over Europe 2007. גרסת ההופעות מכילה בדרך כלל חלק מוזיקלי, בצורה של ריף תוף שמנוגן על ידי צ'סטר תומפסון מלהקתו של פרנק זאפה מ-1973 עד 1974.
הנאדי ג'רדאת
הנאדי תייסיר עבד אל-מלכ ג'רדאת (בערבית: هنادي تيسير عبدالمالك جردات; 1974 – 4 באוקטובר 2003) הייתה מחבלת מתאבדת ערבייה מהעיר ג'נין, שפוצצה עצמה בשבת, 4 באוקטובר 2003, במסעדת "מקסים" (מסעדה מזרח-תיכונית בחיפה בבעלות יהודים וערבים הפועלת משנת 1966). ג'רדאת אחראית לרציחתם של 21 ולפציעתם של 51 ישראלים, יהודים וערבים, ששהו באותה עת במסעדה. בכך הייתה למחבלת המתאבדת השישית באינתיפאדה השנייה. בין הנרצחים בפיגוע היו שתי משפחות ו-4 ילדים, כולל תינוקת בת שנה.
ביוגרפיה
ג'רדאת הייתה עורכת דין וחברה בארגון הג'יהאד האסלאמי הפלסטיני. על פי כרוז שפרסם הג'יהאד האסלאמי, החליטה ג'רדאת לבצע את הפיגוע לאחר שהייתה עדה להריגת אחיה פאדי, פעיל הג'יהאד האסלאמי, ובן דודה וארוסה סאלח, במהלך ניסיון מעצר של האחרון, בכיר בזרוע הצבאית של הארגון "גדודי ירושלים".
תמונתה של ג'רדאת נכללה במיצב אמנותי בשם "שלגיה ושגעון האמת", שהקים ב-2004 האמן היהודי דרור פיילר. המיצב התפרסם לאחר שצבי מזאל, שגריר ישראל בשוודיה, שהוזמן לפתיחה, השחית את היצירה. המעשה והיצירה עוררו מחלוקת רבה.
ב-4 ביולי 2011 פורסם כי גופתה של ג'רדאת תועבר לידי הרשות הפלסטינית יחד עם עוד 83 גופות של מחבלים אחרים, כמחווה של ישראל לרשות לכבוד חג הרמדאן. בעקבות הלחץ הציבורי שעורר הפרסום והדיון במשא ומתן על גופות מחבלים, ביטל שר הביטחון אהוד ברק את העברת הגופות כבר למחרת הפרסום.
ב-13 באוקטובר 2012 משלחת של איגוד עורכי הדין הערבים, ארגון מצרי, העבירו למשפחתה של ג'רדאת את העיטור הגבוה ביותר על ביצוע הפיגוע, לציון גאוות עורכי הדין הערבים על הפיגוע.
Ivy Park
IVY PARK היא חברת הלבשה, שהוקמה על ידי הזמרת ביונסה ופיליפ גרין בשנת 2016. המיזם המשותף של ביונסה וטופשופ הוכרז רשמית באוקטובר 2014, והוא פועל תחת חברתה של ביונסה Parkwood Entertainment. תאריך ההשקה הרשמי של החברה הוא 14 באפריל 2016.
היסטוריה
עד 2018 Ivy Park פעלה תחת חברת Parkwood Topshop Athletic Ltd, ב־14 בנובמבר 2018 רכשה חברתה של ביונסה Parkwood Entertainment בעלות מוחלטת על המותג מהמייסד המשותף סר פיליפ גרין בעקבות האשמות על הטרדה מינית.
השקה
ב־31 במרץ 2016, ביונסה השיקה רשמית את "Ivy Park" על ידי חשיפת שני שערים לגיליון מאי של מגזין Elle. שכללו ראיון מעמיק בו ביונסה מסבירה את יעדיה למותג והשפעתו על נשים. היא אמרה שמטרתה עם המותג היא "לדחוף את גבולות הבלאי הספורטיבי ולתמוך ולעודד נשים שמבינות שיופי הוא יותר מהמראה הגופני שלך." באותו יום, ביונסה הוציאה גם סרטון פרסומי, שכותרתו "איפה הפארק שלך" שנותן לצופים הצצה לשגרת האימון שלה, דוגמאות מקו הביגוד וקריינות המסבירה את מקורו ומשמעותו של המותג ושמו; אייבי, המייצגת את בתה ששמה Blue Ivy Carter, ואת פארק, המייצגת את פארק פארקווד ביוסטון, שם נהגה ביונסה להתאמן ולמצוא כוח אישי.
IVY PARK X ADIDAS
ב־4 באפריל 2019, ביונסה הכריזה על שיתוף פעולה בין Ivy Park לאדידס. שיתוף הפעולה מסמן את הפתיחה מחדש של המותג לאחר ניתוק הקשר עם טופשופ. בהצהרה שפרסמה ביונסה באתר הרשמי של אייבי פארק היא כתבה, "מבחינתי זו השותפות של החיים שלי... אדידס הצליחה הצלחה אדירה לדחוף את הגבולות היצירתיים. אנו חולקים פילוסופיה שמעמידה יצירתיות, צמיחה וחברה חברתית. אחריות בחזית העיסוק. אני מצפה להשקה ולהרחבה של אייבי פארק בקנה מידה עולמי באמת עם מנהיגות מוכחת ודינאמית." ההשקה החדשה נועדה גם להוציא נעליים, ציוד ביצועים ואביזרי סגנון חיים.
קידום
בדצמבר 2019 ביונסה העלתה לעמוד האינסטגרם שלה תמונות ראשונות עם הצצה לקולקציה.
הצלחה
שעות לאחר ההשקה המוקדמת ב־17 בינואר 2020, המלאי אזל באתר של אדידס והוא קרס. הקולקציה הייתה זמינה לאחר מכן בחנויות אדידס מובחרות ברחבי העולם, כמו גם במיקומי בלומינגדייל, נורדסטרום, פוט לוקר ו-Finish Line בארצות הברית, ב־18 בינואר, אך גם אזלו במהירות. מעריצים רבים הביעו את תסכולם והאשימו את "חדר ההמתנה" הווירטואלי של אדידס בכך שלא הצליח לרכוש פריטים בגלל הזמן הקצר שנדרש למכור.
מאט פאוול, אנליסט בכיר בהנעלה בקבוצת NPD, אומר שאייבי פארק x אדידס יכולה בסופו של דבר לעלות על מכירות של שיתופי פעולה אחרים של אדידס, כולל אייזי על ידי קניה ווסט.
DRIP 2: BLACK PACK
לאחר השקת קולקציית ה-"DRIP 2" החלו שמועות רבות שביונסה עתידה להוציא קולקציה נוספת בצבע שחור. ב-11 בנובמבר ביונסה פרסמה בעמוד האינסטגרם שלה הודעה רשמית ביחד עם תמונות של הקולקציה הנוספת הנקראת "DRIP 2: BLACK PACK" ובאתר אדידס נקראת "DRIP 2.2" שם פורסם שהקולקציה תימכר קודם באתר האינטרנט האמריקאי של adidas ב-17 בנובמבר, יום לאחר מכן באתר העולמי ויומיים לאחר מכן בחנויות adidas ברחבי העולם.
יוסף ווייסע
הרב יוסף ווייסע (י"ט בכסלו תקע"ג, 23 בנובמבר 1812 – ז' בכסלו תרנ"ח, 2 בדצמבר 1897) היה רב ואיש תנועת ההשכלה יליד מוראביה, מתרגם ספרי תנ"ך לגרמנית.
ביוגרפיה
נולד בפלומנאו, כפר סמוך לפרוסניץ, לאביו יצחק שמואל. בין 1832 ל-1838 התגורר בפראג, בה הפך לידיד קרוב של מוריץ שטיינשניידר ושל הרב לאופולד לעף, ולמד אצל יום-טוב ליפמן צונץ. ב-1838 הוזמן לשמש כמנהל בית-הספר המודרני שפתח הרב צבי הירש פאסל בפרוסניץ, וכיהן במשרה עד 1841. כמנהל הקפיד על הקדשת זמן רב ללימוד הדקדוק העברי והמקרא, ולהתקדמות הדרגתית בחומר עם מבואות מסודרים. ווייסע היה מקורב למעגל האינטלקטואלים בעיר שבראשו עמד גדעון ברכר, נציגה הבולט ביותר של תנועת ההשכלה המוראבית, וסייע לשטיינשניידר בכתיבת "האנציקלופדיה הריאלית היהודית" שחיבר הלה ולא הובאה לבסוף לדפוס. ב-1841 קיבלו ברכר, ווייסע והאחרים בהתלהבות את ד"ר אברהם גייגר שביקר בפרוסניץ ונשא מספר דרשות בבית-הכנסת. באותה שנה עבר לנהל את בית-הספר היהודי בפרערויא, ולאחר מכן כיהן כרב בקהילת קאסטלץ . ב-1845 קיבל את הרבנות בגאיי חיבר הקדמה ובה פירוט תולדות המחבר לספר בחינות עולם של הרב ידעיה הפניני שיצא לאור בוורשה.
ב-1855 נתמנה לרבה של ואג-ניישטדטל (עיר חדש) שבהונגריה, וכיהן בה עד לפטירתו. ווייעה היה מראשוני הרבנים הנאולוגים; יחד עם בן-דורו ועמיתו משה אריה בלוך, היה אחד מנציגיה האחרונים של תנועת ההשכלה המוראבית, וכתיבתו התאפיינה בשימוש בלעדי בעברית ובזיקה חזקה לסגנון הרבני המסורתי, כמעט ללא שימוש במחקר מודרני השוואתי. ; במהלך הקרע ביהדות הונגריה, בחרה הקהילה להיוותר במעמד סטטוס קוו ולא להצטרף לאף אחד מן המחנות הנצים.
צבי ויינברג
צבי (הנרי) מאיר ויינברג (12 באוגוסט 1935 – 21 בדצמבר 2006) היה חבר הכנסת מטעם ישראל בעליה.
ביוגרפיה
ויינברג נולד בעיר קרקוב, פולין למשפחה של חסידי צאנז. ב-1939 נמלט עם משפחתו מפולין לאוקראינה, רוסיה, סיביר, אוזבקיסטן וצרפת. לאחר מלחמת העולם השנייה היגר לישראל, ואחר כך לארצות הברית, שם למד בתיכון, בישיבה ובאוניברסיטה, וקיבל דוקטורט בספרות צרפתית. לימד באוניברסיטאות באוהיו ובקליפורניה. עבר לטורונטו, קנדה בשנת 1969, ושימש פרופסור באוניברסיטת טורונטו למעלה מ-20 שנה. כיהן כסגן יו"ר חוג הפרופסורים לשלום במזרח התיכון, וי"ור הסמינר האקדמי לחשיבה ציונית. היה פעיל מאוד בתנועה לשחרור יהודי ברית המועצות.
עלה לישראל בשנת 1992 וכיהן כפרופסור לספרות באוניברסיטת בר-אילן. נמנה בין מייסדי מפלגת "ישראל בעלייה", שם היה נציג עולי צפון אמריקה במפלגה שרוב חבריה ומצביעיה היו עולים מרוסיה.
בשנת 1996 נבחר לכנסת ה-14 והיה חבר בוועדת החוץ והביטחון, ועדת חוקה חוק ומשפט, ועדת הכלכלה וועדת החינוך והתרבות.
נפטר בא' בטבת ה'תשס"ז (21 בדצמבר 2006) לאחר מחלה קשה
חיים אישיים
לצבי וינברג שלושה בנים ובת אחת.
ויינברג דיבר עברית, אנגלית, ספרדית, צרפתית, רוסית, יידיש, גרמנית, פולנית, פורטוגזית, איטלקית ושפות נוספות.
שה האלוהים
שֶׂה הָאֱלֹהִים (ביוונית: Ἀμνὸς τοῦ Θεοῦ, אָמְנוֹס טוּ תֶאוֹי; בארמית: ܐܶܡܪܶܗ ܕ݁ܰܐܠܳܗܳܐ, אֵמרֵה דַּאלָהָא; בלטינית: Agnus Dei) הוא כינוי לישו המופיע בברית החדשה. זהו גם שמו של החלק האחרון בתפילת המיסה הקתולית, אשר הולחן פעמים רבות.
בברית החדשה
מקור הביטוי הוא בפרק הראשון של הבשורה על-פי יוחנן, המתאר את טבילת ישו:
ישנן פרשנויות רבות לקטע זה ומשמעותו. על פי אחת מהן, יוחנן המטביל רואה את ישו דרך ספר ישעיהו נ"ג - שם מתואר המשיח כשה כפרת חטאי בני האדם, והוא מכיר בקרבנו בעבור האנושות. פרשנות זו מקשרת את עקדת יצחק לצליבת ישו.
טקסט התפילה
במיסה:
במיסת הרקוויאם כפי שנקבעה בועידת טרנטו:
במוזיקה
מלחינים רבים הלחינו את האגנוס דאי, בדרך כלל כאחד מפרקי המיסה או של הרקוויאם. אולם לעיתים הוא עומד לבדו כמו ביצירתו של סמואל בארבר "אדאג'ו לכלי מיתר". המוזיקה בפרק זה בדרך כלל מאופיינת ברגש עז.
דוגמאות:
באמנות
250px|ממוזער|שמאל|תקרת הבלדקינו ב[[בזיליקת סן ויטאלה.
ישו מסומל כשה המוקף הילה, נתון בתוך גרלנדה (זר ניצחון) העשויה עלים ופירות. ברקע התיאור מופיעים שמיים כחולים זרויי כוכבים. משמעותו של תיאור זה יכולה לסמל לבד מהדגשת הקורבן של ישו, גם את ניצחונו של ישו כאל על המוות. סביב הגרלנדה מופיעות ארבע דמויות מכונפות האוחזות בגרלנדה. אלו הם ארבעת האוונגליסטים, אשר חיברו את ספרי הבשורות השונות. הם לבושים בטוניקה בסגנון עתיק וברקע התיאור מופיע דגם עיטורי מורכב.]]
באיקונוגרפיה "שה האלוהים" הוא מוטיב בולט החל מתחילת ימי הביניים. בדרך כלל מוצב ליד השה צלב אשר גם יכול להופיע במספר צבעים. לעיתים השה שוכב בפני ספר כאשר מסביבו שבעת החותמות (דוגמה לכך אף ניתן לראות כיום בסמל פוארטו ריקו בו מונח הספר בעל שבעת החותמים ועליו יושב השה). לעיתים השה מדמם מאזור הלב.
"שה האלוהים" מופיע גם באמנות הישראלית. הצייר יגאל תומרקין, במסגרת טיפולו במיתוסים ובאייקונים בעלי משמעות דתית תרבותית קדומה, השתמש רבות בדימוי השה.
מנטור מרודוס
מנטור (ביוונית: Μέντωρ; על פי ההערכות: 385 לפנה"ס רודוס - 340 לפנה"ס הממלכה האחמנית) היה שכיר חרב יווני, שלחם בשירותו של ארטבזוס השני מפריגיה, ומאוחר יותר בשירות נכנתיבו השני פרעה מצרים, ולבסוף בשירות ארתחששתא השלישי מלך פרס. היה אחיו של ממנון מרודוס ובעלה הראשון של ברסינה.
ביוגרפיה
מנטור נולד על פי ההשערה בשנת 385 לפנה"ס, בעיר רודוס למשפחה יוונית. היה לו אח צעיר בשם ממנון. על ילדותו לא ידוע דבר. בגיל 27, התגייס כשכיר חרב בשירותו של ארטבזוס השני מפריגיה, סטראפ פרסי חשוב שמרד במלך פרס ארתחששתא השני מסיבה לא ברורה בשנת 358 לפנה"ס. מנטור אף נישא לברסינה, בתו של ארטבזוס.
המרד היה מלכתחילה חסר סיכוי, ארטבזוס הצליח להשיג בתחילה תמיכה מאתונה, ומאוחר יותר מתבאי, אולם בשנת 354 לפנה"ס הפסיקה העזרה וצבאו של ארטבזוס הובס. ארטבזוס יחד עם בנו פרנבזוס, נמלט לפלה, אל חצרו של פיליפוס השני, מלך מוקדון. מנטור מצא עצמו חסר תעסוקה. למזלו, פרעה מצרים נכתנבו השני (נכתב לעיתים כנקטנבו) שהיה במלחמה עם הפרסים, שמח לכל עזרה אפשרית, וקיבל את מנטור המנוסה כקצין בצבאו. הוא נשלח עם 4,000 שכירי חרב יוונים שלחמו בשירות הצבא המצרי, במטרה לסייע לתאנס (בפיניקית: ת'בנית), שליט צידון שמרד גם הוא בפרסים. המטרה בצעד זה הייתה ככל הנראה להגביר את הלחץ על העורף הפרסי, וכך להחליש את הלחץ הפרסי על מצרים. תאנס ומנטור הצליחו להביס בקרב את מזאוס, הסטראפ הפרסי של סוריה וקיליקיה, אולם אז הגיע המלך ארתחששתא השלישי עם כל צבאו, מנטור ותאנס הבינו שניהם שהמלחמה חסרת סיכוי ונכנעו למלך הפרסי.
ארתחששתא שחפץ במצביא מנוסה כמו מנטור לצדו, חנן אותו וקיבל אותו לשירותו. מנטור אף סייע לארתחששתא בהתקפה שלו על מצרים. דיודורוס כותב שהוא התייחס ברוחב לב לערים שנכנעו, אולם העניש באכזריות את אלה שלא. במהלך המערכה במצרים, הוא הבין שלפוליטיקאי באגואס ההשפעה הרבה ביותר בחצר המלוכה, על כן זמם תחבולה שתהפוך את באגואס לאסיר תודה כלפיו. הוא קשר עם קבוצת שכירי חרב יוונים שלחמו בשירות המצרים, והורה להם לחטוף את באגואס. לאחר מכן דאג שישחררו אותו, ובאגואס הכיר לו תודה, וסייע לו בין היתר לשכנע את המלך להתיר לארטבזוס ומשפחתו לחזור לתפקידם כמושלי פריגיה ההלספונטינית. הוא קיבל תפקיד בכיר בצבא הפרסי, וידוע שדיכא את המרד של הטיראן הרמיאס. אריסטו, שהיה ידיד אישי של הרמיאס, כותב שמנטור רכש בחזרה את אמונם של אנשי הרמיאס, וכשהללו בטחו בו והפסיקו להסתיר ממנו את אוצרותיהם. גזל אותם מנטור. ייתכן גם שסייע לפיקסודורוס בן הקאטומנוס להדיח את אחותו אדה, ולתפוס את מקומה כשליטת קאריה.
הוא מת ככל הנראה מוות טבעי בשנת 340 לפנה"ס, אלמנתו ברסינה נישאה לאחיו ממנון, שנודע כמצביא מבריק בשירות מלך פרס וכמתנגד חריף לאלכסנדר הגדול. לאחר מותו של ממנון הפכה ברסינה לאהובתו של אלכסנדר. מברסינה הייתה למנטור בת שנישאה לאדמירל המוקדוני נארכוס.
מכתש שיין
מכתש שיין הוא מכתש פגיעה על פני של הירח בצידו המרוחק של הירח. מכתש זה נקרא על שם האסטרונום הרוסי גרגורי שיין.
גאוגרפיה
מכתש שיין נמצא צפונית למכתש פראולנדיך וצפון-מזרחית למכתש טרומפלר. בצידו המערבי של המכתש נמצא מכתש נוסל וצפון-צפון-מזרחית אליו נמצא מכתש שמפוליון. קוטרו של המכתש הוא 92 קילומטרים, עומקו אינו ידוע.
פני המכתש
מכתש זה נשחק על ידי פגיעות של אסטרואידים. רוב הטבעת החיצונית שלו התעגלה ושוליו החדים נהרסו על ידי הפגיעות. הקיר הדרומי שומר עדיין על מבנה דמוי מדף. זוג פגיעות קטנות יצרו בורות קטנים בקיר הצפון מזרחי של המכתש. גם ברצפת המכתש ישנם כמה מכתשונים קטנים.
מכתשי לוויין
את מכתש שיין מקיפים כמה מכתשים קטנים. מכתשי משנה נוצרים כאשר גושים גדולים שנפלטו מהמכתש הראשי בעת הפגיעה פוגעים במהירויות גבוהות בפני השטח. על פי המוסכמות מסומנים מכתשים אלו במפת הירח על ידי מיקום אות במרכז צד המכתש הקרוב יותר למכתש הראשי.
נתונים
נתון - ברבים נתונים (דָּאטָה; מאנגלית: Data) הוא תיאור כמותי של מכלול פריטים או תופעות מהמציאות או מהדמיון אשר גודלו נמדד בעזרת יחידות מידה. או בקצרה: דבר מה מדוד.
דוגמה
נתונים יכולים להתקבל בכל תחום לדוגמה:
נתונים במדעי המחשב
במדעי המחשב "נתונים" הם רשומות של אובייקטים מדודים - פרטי מידע הנכנסים כקלט לתוך מערכת מידע (במובן הכללי שלה: מערכת המעבדת נתונים ומפיקה פלט).
בתחום המחשוב נעשית לרוב הבחנה בין נתונים גולמיים למידע: נתונים הם אוסף של מספרים, אותיות וסמלים, ומידע מוגדר כנתונים שעברו עיבוד. לדוגמה: ממוצע של נתוני משכורת הוא עיבוד של נתונים קיימים. התוצאה שהתקבלה, יכולה כשלעצמה להפוך לנתון. כלומר הקניית הערך שהתקבל כתוצאת החישוב, למשתנה משכורת ממוצעת. במקרים רבים תהליכי עיבוד הם בעלי שלבים רבים, כך שתוצר העיבוד של שלב אחד הופך לנתון גולמי של תהליך העיבוד הבא. כמו כן, במקרים רבים המידע המבוקש מן המערכת, הוא נתון שקיים בה, לדוגמה המשכורת של עובד מסוים. והעיבוד שנעשה הוא הגישה למערכת והוצאת הנתון.
במחשב, הנתונים מיוצגים בייצוג בינארי, כך שרצף סיביות מייצג תו (אות, מספר או סימן). במחשב אנלוגי הנתונים מיוצגים על ידי גדלים פיזיקליים. מרבית המחשבים האנלוגיים הם חשמליים והנתונים מיוצגים בהם לרוב על ידי מתח או זרם. במחשבים אנלוגיים מכניים הנתונים מיוצגים על ידי מרחק או מיקום.
ניתן לאחסן את הנתונים בזיכרון המחשב באופנים שונים, לצורך ניהול ושליפה מהירה. לשיטה שבה הנתונים מאוחסנים, מבנה נתונים, יש חשיבות עבור אלגוריתמים שונים. אחת השיטות הנפוצות ביותר לאחסון כמות רבה של נתונים היא מסד נתונים או בסיס נתונים. אוסף גדול של מסדי נתונים מוגדר כמחסן נתונים.
עבור מחסני הנתונים מוגדרים כלים סטטיסטיים, המבצעים כריית מידע, כלומר מציאת קשרים סטטיסטיים בין נתונים שונים, שיכולים להעיד על קיום קשרים כאלו בפועל. לדוגמה: מתוך נתוני מכירות, מציאת קשר בין יום בשבוע לבין סוג הקונים שמגיעים לבצע קניות ברשת השיווק באותו יום.
סנטינל 4
סנטינל 4 (Sentinel 4) הוא מטע"ד לחישה מרחוק של כדור הארץ, המפותח כחלק ממיזם GMES האירופי. המטעד יחובר ללוויין למחקר מטאורולוגי, שיוצב בחלל במסלול גיאוסטציונרי, בשונה מלווייני סנטינל 1, 2 ו - 3, המתוכננים לפעול בגובה נמוך מעל כדור הארץ. יעודו העיקרי של הלוויין - מעקב אחר אטמוספירת כדור הארץ, באמצעות חיישן מולטי ספקטראלי.
הרי הורליק
הרי הורליק (באנגלית: Horlick Mountains) הם רכס הרים בהרים הטראנס-אנטארקטיים, שבאנטארקטיקה.
לפי כמה מההגדרות הרי הורליק כוללים את רכס אוהיו, גבעות לונג ואת רכס ויסקונסין.
לפי הגדרה מצרה יותר ההרים כוללים את מזרח הרי המלכה מוד, ואת החלק המרכזי של רכס ויסקונסין.
יש הכוללים את הרי ת'יל בהרי הורליק.
ההרים מתנשאים לגובה של 3,940 מטרים מעל פני הים (בהר פאורה).
שטח רכס ההרים 30,310 קמ"ר.
גילוי ומיפוי ההרים
ההרים נראו מרחוק על ידי משלחת ריצ'רד בירד (אשר חקר את אנטארקטיקה בין השנים 1933–1935):
מקור השם
שמם של ההרים ניתן להם על ידי ריצ'רד בירד.
בירד קרא להרים על שמו של ויליאם הורליק (William Horlick), יצרן מזון שתמך במשלחתו של בירד שנערכה בין השנים 1933- 1935.
לקריאה נוספת
• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 201
• Edmund Stump, The Ross Orogen of the Transantarctic Mountains, P 166
• R. L. Oliver, P. R. James, J. B. Jago, Antarctic Earth Science, P 94
פרויד (פירושונים)
פְרוֹיד (Freud) הוא שם משפחה יהודי־אשכנזי, השם הוא וריאציה של המילה (והשם) ביידיש פריידה שמשמעותה ביידיש היא שמחה או אושר.
סון גוהאן
סון גוהאן הוא בנם של סון גוקו וצ'י-צ'י. כאשר היה נער, חפץ גוהאן ללמוד את אמנויות הלחימה ולפתח את כוחותיו כדי להציל את כדור הארץ בשעת סכנה, אך אימו כפתה עליו להמשיך בלימודיו ולא להתעסק באמנויות הלחימה ובפיתוח יכולותיו. עם זאת, לאחר איומים חוזרים ונשנים על כדור הארץ, מוותרת צ'י-צ'י לגוהאן ונותנת לו ללמוד את אמנויות הלחימה ולפתח את כוחותיו, ובמהרה הופך לגוהאן לאחד היצורים החזקים ביותר עלי אדמות. כאשר גוקו מת, אימן אותו פיקולו למחליפו, גוהאן השיג את ההתפתחות הסופר סאיין בגיל קטן והראה את הפוטנציאל הגדול שלו.
גוהאן היה הראשון שהשיג את התפתחות הסופר סאיין 2 בדרגון בול זי בקרב נגד סל. לגוהאן יש צורה הנקראת אולטימייט גוהאן שרק לגוהאן יש אותה, הצורה הזו חזקה בכוחה מסופר סאיין 3.
בדרגון בול סופר, גוהאן נהיה תלמיד מחונן והפסיק להילחם ולהתאמן ונהיה חלש עד שבסאגת פריזה המוזהב הוא הצליח להחזיק את הסופר סאיין רק למשך 5 דקות מפני שהגוף שלו היה חלש והוא לא היה יכול להחזיק אנרגיה כזאת. אך בטורניר הראווה נגד יקום 9, נלחם נגד לבנדר והשתמש בסופר סאיין ליותר זמן... בין טורניר הראווה לטורניר העוצמה גוהאן חזר להתאמן והתחזק בהרבה והצליח להדיח כמה לוחמים מהזירה ואפילו היה בין האחרונים שנשארו בזירה. לאחר עלילת טורניר העוצמה בסרט: "דרגון בול סופר: סופר הירו" גוהאן נאלץ להילחם נגד צבא הסרט האדום והנשק החזק ביותר של הנקרא "סל מקס", כאשר הוא ראה כי חברו הטוב פיקולו נראה ללא רוח חיים גוהאן פרץ בהתקף זעם ושינה צורה חדשנית שלא נראתה בעבר בעלילת הסדרה הנקרא "ביסט (beast)" וכוחותיו הוכפלו פי עשרות ואם לא מאות והביס את סל מקס.
ילדות: פלישת הסאיינים וכוכב נאמק
מרגע לידתו של גוהאן היה ניכר כי יש בו כוח רדום עם פוטנציאל אדיר שהציל אותו מסכנות בילדותו. במאנגה, סיפורו של גוהאן מתחיל בעקבות חטיפתו על ידי ראדיץ, דודו, לגזע הסאייני. בעוד גוקו מנצח ובולם את פלישת הגזע הסאייני בכדור הארץ, מצוקתו הקיצונית של גוהאן מתפוצצת כאשר כוחו הרדום משתחרר ומאפשר לו לפגוע אנושות בראדיץ. לאחר שפיקולו מתוודע לכך שכוחותיו הרדומים של גוהאן השתחררו, הוא ממהר לקחת אותו מידי ראדיץ.
לאחר שגוקו מת, מאמן פיקולו את גוהאן באמנויות לחימה מתקדמות ובכוחותיו, על מנת שיוכל להביס את וג'יטה ונאפה, לוחמים סאיינים המנהיגים את הפלישה לכדור הארץ. למרות הרצון הטוב שבאימון גוהאן, פיקולו מודע לכך שאימונו של גוהאן, הבן של אויבו הגדול ביותר, מהווה סיכון. במהלך האימונים, נוצר בין פיקולו לגוהאן קשר עמוק, והשניים הופכים לחברים קרובים במיוחד, ולבסוף פיקולו אף מקריב את עצמו למען חיי גוהאן.
לאחר שגוהאן הופך לקוף ענק ("אוזארו") ומביס את וג'יטה (שהוחלש משמעותית במהלך הקרב בינו לבין גוקו), גוהאן נוסע יחד עם בולמה וקרילין לכוכב נאמק כדי להשתמש שם בכדורי הדרגון בול הנאמקיים מכיוון שבכדור הארץ הכדורים נהפכו לאבן, בעקבות מותו של קאמי, השומר של כדור הארץ והיוצר של הדרגון בול.
בנאמק החבורה פוגשת את וג'יטה, שמטרתו ומשאלתו היא לזכות בחיי נצח, ומשתפת איתו פעולה לאחר שגילו שאויבים חזקים, בשם צוות גיניו, זומנו על ידי פריזה הקיסר הרשע ושליט היקום והם בדרכם לכדור נאמק. לאחר קרב קשה שבו צוות גיניו מביסים את החבורה, מגיע גוקו ומציל אותם, על ידי הבסת כל חברי כוח גיניו, פרט למפקד הכוח קפטן גיניו שנמצא בדרכו לפריזה עם כדורי הדרגון בול.
לאחר שהביא את הכדורים לידי פריזה חוזר קפטן גיניו לזירה, מביס את גוקו ומנסה לגנוב מוג'יטה החזק את גופו, אך גוקו מונע זאת וגורם לקפטן להפוך לצפרדע. לאחר שגנבו את הכדורים, החבורה הכניסה את גוקו למכונה אשר מרפאת את גופו הפצוע תוך זמן ממושך, ובזמן שוג'יטה ישן החליטו גוהאן וקרילין להשתמש בדרגון בול כדי להחזיר את חבריהם לחיים. וג'יטה התעורר מאוחר מידי וברגע האחרון פריזה האיום הופיע, לאחר שהבין שפספס את ההזדמנות לזכות בחיי נצח, החליט לנקום בחבורה ולהרוג אותם. תחילה הוא נלחם בוג'יטה החזק והקרב שקול, אך לאחר שהוא משנה צורה לצורתו האחרונה הוא מביס את וג'יטה בקלילות, ושנייה לפני שהוא הורג אותו מגיע גוקו שנרפא מפצעיו והתחזק.
וג'יטה מבקש מגוקו לפני מותו להרוג את פריזה בשל היותם בני שבט הסאיינים, שהושמדו ע '' י פריזה בעבר. גוקו מסכים ונשבע להרוג את פריזה בשם שבט הסאיינים שרצח ובשם תושבי כוכב נאמק שהביס בקרב. וג'יטה מת ומיד לאחר מכן מתחיל הקרב על גורל היקום, תחילה פריזה חזק יותר ומצליח לשלוט בקרב אך ברגע שפריזה פוצע אנושות את פיקולו ומפוצץ את קרילין, חברו הטוב ביותר של גוקו לרסיסים, הופך גוקו לסופר-סאיין בפעם הראשונה ומביס את פריזה אך לא הורג אותו.
רץ משתמשת בדרגון בול כדי להחזיר לחיים ולשגר לכדור הארץ את כל מי שנהרג על ידי פריזה ואת כל מי שנמצא בנאמק פרט לגוקו שביקש להישאר על מנת לסיים את מלאכתו ולחסל את פריזה. גוהאן, וג'יטה, קרילין ופיקולו חוזרים לחיים ומשתגרים ישירות אל כדור הארץ. וגוקו, שמרחם על פריזה, מצליח לברוח שניות ספורות לפני פיצוץ הכוכב, אך פריזה לא מת.
סאגת האנדרואידים והקרב נגד סל
מאוחר יותר, לוחמי ה-Z מתוודעים לקיומם של האנדרואידים של צבא הסרט האדום מפי לוחם שחזר מהעתיד בשם טראנקס, כאשר בעתיד ממנו הוא הגיע האנדרואידים זרעו הרס וחורבן. גוהאן מתאמן ביחד עם אביו ופיקולו, וכאשר האנדרואידים מגיעים מחלת לב מסתורית מכריעה את גוקו וגורמת לו להישאר מרותק למיטה במשך ימים ארוכים.
לאחר שהוא מתעורר גוקו מתוודע למקום במצפה של קאמי שנקרא "חדר הזמן והנשמה" אליו הוא לוקח את גוהאן כדי שיתאמנו ביחד לקראת בואו של סל, ביו-אנדרואיד מרושע שמאיים להכחיד את כדור הארץ אם לא יימצא לו מתחרה ראוי. לאחר ימים ארוכים בחדר (בו יום על כדור הארץ שווה לשנה של אימונים בחדר) גוהאן הופך לראשונה לסופר סאיין ושם הם לומדים על השליטה בצורת הסופר סאיין.
במהלך האימונים גוקו לומד כי ייתכן וגוהאן יעבור אותו בכוחותיו. לאחר שהם יוצאים מהחדר גוקו מתמודד נגד סל אך מוותר כדי להביא את גוהאן לזירה. גוהאן מתמודד נגד סל אך חסר לו את רוח הלחימה שיש לאביו וסל כמעט מכריע אותו. גוהאן מספר לסל על הכוחות הנסתרים שעזרו לו להתמודד נגד ראדיץ ופריזה, וזה מחליט לנסות להוציא ממנו את הכוח בעזרת פגיעה בחברים הקרובים שלו. לאחר שאנדרואיד 16 מקריב את חייו כדי לנסות להביס את סל, הזעם של גוהאן מתפרץ והוא הופך לסופר סאיין 2, איתה הוא בסופו של דבר מנצח את סל סופית באמצעות שיגור קאמהאמהא. לאחר שגוקו הקריב את חייו כדי למנוע מסל להרוס את כדור הארץ, גוהאן התמנה למחליפו של גוקו שיגן על כדור הארץ בזמן שאבין איננו.
בגרות והמאבק במאג'ין בו
7 שנים לאחר מכן, מסתבר שגוהאן הזניח את האימונים כדי לבחור לעצמו קריירה של אדם משכיל. גוהאן הולך בפעם הראשונה לתיכון אורנג' בעיר הגדולה, שם הוא נתקל בפושעים והוא מביס אותם בעזרת הפיכה לסופר סאיין. גוהאן, שלא רוצה שיגלו את זהותו, נעזר בתחפושת שהכינה עבורו בולמה ויוצא להילחם בפשע ולהציל את העיר תחת האלטר אגו "הסאייאמן הגדול", אך תלמידת תיכון עקשנית בשם ווידל, בתו של הרקול "מר שטן" עולה עליו ומאיימת לחשוף את זהותו אם הוא לא יירשם לתחרות אמנות הלחימה וילמד אותה לעוף.
גוהאן מלמד אותה לשלוט באנרגיה כמוהו ותוך כדי זה נרקם ביניהם קשר רומנטי. התחרות מגיעה וגוהאן מתמודד מול אדם מסתורי בשם קיביטו שדורש ממנו להראות את כוחותיו. גוהאן הופך לסופר סאיין 2 אך שם אורבים לו 2 אנשים, ספופוביץ' ויאמו, משרתים של הקוסם באבידי, ושואבים לו את האנרגיה כדי לתרום אותה להחייאת מאג'ין בו - מפלצת שמטרתה לגרום הרס וחורבן תחת שליטתו של באבידי. מאג'ין בו בסופו של דבר מתעורר ומביס את גוהאן וכמעט גורם למותו אך הוא ניצל בזכות התערבותם של קאיושין וקיביטו שלקחו אותו לכוכב שלהם כדי לאמן אותו.
שם גוהאן מתאמן על ידי חילוץ חרב ה-Z ממקומה, חרב שאף אחד לא היה יכול לחלץ מקודם, ואימונים איתה. גוהאן למד לשלוט בחרב היטב אך היא נשברה ומתוכה יוצא הקאי הזקן שמעורר את כוחותיו הרדומים של גוהאן באופן מלא ובכך הופכים אותו לחזק בעולם. גוהאן חוזר לכדור הארץ להתמודד עם סופר בו, גרסה מרושעת גבוהה ושרירית של מאג'ין בו, שהכחיד את כל האנושות והרג את רוב חבריו ומשפחתו. גוהאן מצליח לגבור על סופר בו אך בו מערים עליו, בולע לתוכו את פיקולו וגוטנקס (גוטן+טראנקס) וגובר על גוהאן. בסופו של דבר הוא בעצמו נבלע על ידי סופר בו משם הוא חולץ חסר הכרה (ביחד עם פיקולו, גוטן, טראנקס ומאג'ין בו) על ידי גוקו ווג'יטה, מה שמחזיר את מאג'ין בו לצורתו המקורית: קיד בו. קיד בו מפוצץ את כדור הארץ ביחד עם גוהאן, פיקולו, גוטן וטראנקס, וכאשר הם חוזרים לחיים הוא תורם את האנרגיה שלו לגנקי דאמה של גוקו שבעזרתו גוקו מביס את קיד בו ומעלים אותו אחת ולתמיד.
הטורניר נגד יקום 6 ושובו של טראנקס העתידי
מספר חודשים לאחר תבוסתו של פריזה, גוהאן התאמן עם פיקולו בשביל שייכנס לכושר, וגוקו ווג'יטה הציעו לגוהאן ולפיקולו להצטרף אליהם לטורניר נגד יקום 6, פיקולו הסכים אך גוהאן לא היה יכול לבוא בגלל התנגשות בלוח הזמנים שלו, כי ביום שבו הטורניר התרחש, יש לו כנס חשוב שהוא צריך להיות בו ולכן ויתר על ההצעה. אחרי שהטורניר הסתיים, טראנקס מהעתיד חזר עקב פלישתו של גוקו בלאק לעתיד. טראנקס חיפש אחר גוהאן כי חשב שלא הפסיק להתאמן אחרי הקרב שלו נגד סל, אך הבין כי גוהאן החליט לחיות כאקדמאי ולא כלוחם. השניים נפגשו וגוהאן הציג לטראנקס את המשפחה שלו, אך שכח לשאול אותו מדוע טראנקס חזר עד שבולמה הסבירה לשאר החבורה שטראנקס חזר עקב פלישתם של זאמאסו העתידי וגוקו בלאק לעתיד של טראנקס ששם הם משמידים את האנושות. ידיעה זו זעזעה את גוהאן והוא שאל את גוקו איך אפשר לעצור אותם אך גוקו אמר שהוא לא יודע כי הוא ווג'יטה הובסו פעמיים על ידי הצמד, מה שהשאיר את החבורה בהלם. אחרי שגוקו, וג'יטה וטראנקס הביסו את גוקו בלאק וזאמאסו העתידי, טראנקס ומאי (שותפתו של הקיסר פילאף) מהעתיד נפרדים מגוקו וחבריו ולפני שהם חוזרים לעתיד, גוהאן, שנראה שהתאמן עם פיקולו בזמן האיום של זאמאסו, נפרד מטראנקס העתידי שנזכר בבכי בגוהאן מהעתיד שהיה עבורו המורה והחבר הטוב ביותר שלו ובזה שהוא נכשל בלהציל את העולם שלו מזאמאסו. גוהאן איחל לו ולמאי בהצלחה בעתיד החדש שאליו הם מגיעים.
טורניר העוצמה
בעקבות ההכרזה של זנו מההווה וזנו מהעתיד על טורניר שבו 8 יקומים ילחמו ביניהם על מי יהיה היקום שישרוד, גוקו מציע לגוהאן ולמאג'ין בו להצטרף לקרב ראווה עבור זנו העתידי שיהיה בין יקום 7 ליקום 9, גוהאן בהתחלה סירב אך גוקו הסביר לו שאם היקום שלהם מפסיד, הם ימחקו על ידי זנו. גוהאן הסכים אך התעקש שהוא וגוקו ישמרו את הסוד ביניהם מחשש שתהיה קטסטרופה ביקום שלהם. במהלך קרב הראווה גוהאן נלחם נגד לבנדר מיקום 9. לבנדר עיוור את גוהאן זמנית בשביל שישיג עליו יתרון, קאי הציע לגוהאן שעועית סנזו, אך גוהאן סירב כי הוא התעקש שהוא לא רוצה עזרה מאף אחד. למרות עיוורונו של גוהאן, הוא השתמש בשאר החושים בשביל להילחם בלבנדר והתמודד מולו בהצלחה. לבנדר החליט להילחם מולו בזמן שהוא עף כדי שגוהאן לא יחוש בו, אך גוהאן הפך לסופר סאיין בשביל שיחוש באנרגיה שלו. גוהאן היה ביתרון בקרב מול לבנדר אך מפני שהוא הפך לסופר סאיין, הרעל של לבנדר התפשט יותר מהר בגוף שלו ולכן הוא תפס את לבנדר וגרם לשניהם להתרסק בחוזקה בתוך הזירה. לבנדר לא קם מהזירה אך גוהאן עדיין עמד ובכך ניצח אותו אבל הוא התמוטט כתוצאה מהרעל ובכך דאישנקן שבא מאוחר מדי הכריז על הקרב כתיקו.
גוקו האכיל את גוהאן בשעועית סנזו וגוהאן אמר לאביו שהוא מצטער שהוא איכזב אותו בקרב מול לבנדר ואילו גוקו אומר לבנו שהוא גרם לו להתגאות בו והוא מאוד שמח מהקרב שגוהאן נלחם בו ואמר לו שהוא מאוד חזק, אך גוהאן אמר לו שהוא לא מספיק חזק. אחרי הקרב של גוקו מול ברגאמו שהסתכם בניצחון עבור גוקו, דאישינקן (אביו של וויס) אמר שיש ליקומים 2, 3, 4, 6, 7, 9, 10 ו-11 40 שעות להתכונן לטורניר העוצמה. שעה לאחר שמופע הראווה של זנו הסתיים, גוהאן וגוקו גייסו את קרילין ואנדרואיד 18 עבור הטורניר. שעה נוספת לאחר מכן, גוהאן מחליט לגייס את פיקולו לטורניר כאשר האחרון מציע לגוהאן להתאמן איתו לקראת הטורניר, גוהאן מסכים ואילו גוקו מחליט לגייס את אנדרואיד 17 לטורניר.
כאשר גוהאן הגיע לפיקולו, הוא אמר לגוהאן שגוקו כבר סיפר לו על הטורניר ושהוא ביקש ממנו אישית שיאמן את גוהאן. במהלך האימונים שלהם, גוהאן נלחם מול פיקולו כסופר סאיין 1 ו-2 אך פיקולו הסביר שכוח זה לא מה שיעזור לגוהאן, בנוסף הוא גם אומר לו שבקרב שלו מול בו גוהאן זלזל בבו ולכן לא חיסל אותו כשיכל לעשות זאת. בעזרתו של פיקולו, גוהאן חזר למצבו האולטימטיבי ונלחם מול פיקולו, וניצח אך עדיין, גוהאן חשב שהקרב הסתיים ופיקולו תפס את גוהאן לא מוכן ותקף אותו. פיקולו אמר לגוהאן שהוא ירש את ההרגל הזה מאביו ואמר לגוהאן לוותר על היהירות שלו ותמיד להיות מוכן עד שהקרב הסתיים. לאחר מכן, פיקולו אמר לגוהאן שהוא מאמין כי גוהאן עדיין לא הגיע לקצה היכולת, ואומר כי יש לו עוד לאן להתקדם בכוחו ולכן הוא שואל את גוהאן אם הוא מעוניין להתאמן איתו עוד עד הטורניר בשביל שיוכל להתחזק וגוהאן הסכים וחשב שבטורניר יהיה אפשר לעשות קבוצות של שני אנשים או יותר, והציע שגם הוא ופיקולו ילחמו כצוות. פיקולו הסכים וגוהאן השיב שהם יהיו צוות מצוין. אחרי שהתאמנו, גוהאן ופיקולו הגיעו לעיירה של טנשינהאן, שגם הוא גויס לקבוצה על ידי גוקו וביקשו מגוקו וטנשינהאן להילחם מול גוהאן ופיקולו לקראת הטורניר. שני הזוגות נלחמים, אך לבסוף מי שניצח הם גוהאן ופיקולו שהכינו מראש אסטרטגיה לקרב. גוהאן ביקש מגוקו שרק שניהם ילחמו וגוקו הסכים. גוקו הפך לסופר סאיין 2 וגוהאן השתנה למצב האולטימטיבי והשניים היו שווים בכוחותיהם ולכן, גוקו החליט להפוך לסופר סאיין בלו, אך עדיין גוהאן היה יכול להתמודד מולו.
במהלך הקרב ביניהם, גוהאן ציין כי צורתו האולטימטיבית היא אינה הסופית, אלא כי הוא שואף להשיג צורה עוד יותר חזקה שאף אחד לא ראה קודם לכן. גוקו השתנה לסופר סאיין בלו עם קאיוקן ונלחם מול גוהאן, ושניהם הסתערו אחד על השני כך ששניהם קפאו לכמה שניות וגוהאן נפל, אך גוקו תפס אותו. אחרי הקרב, גוקו החליט מי יהיה המנהיג של הקבוצה של יקום 7, והודיע כי גוהאן יהיה המנהיג, וגוהאן הבטיח שלא יאכזב אותו.
כעבור כמה שעות, גוקו ניסה להעיר את מאג'ין בו שנרדם לפני הטורניר בעוד שחברי הקבוצה חשבו שהפרס לניצחון בטורניר הוא 10 מיליון זני, אך גוהאן סיפר להם את האמת שהיקום בסכנה וכי אין באמת פרס, ושהיקומים המפסידים ימחקו מיידית. קרילין ואנדרואיד 18 החליטו לפרוש כי אין פרס כספי, אך בולמה הציעה לתת לקבוצה את הכסף הנדרש כך שהקבוצה לא תתפרק. מכיוון שבו לא יתעורר עד הטורניר, גוקו החליט להציע את פריזה כלוחם העשירי, מה שהשאיר את כל חברי הקבוצה, כולל גוהאן בהלם מההחלטה. גוקו הסביר לחבורה שיבקש מהמכשפה באבא להחזיר את פריזה ל-24 שעות בלבד ולאחר מכן יחזור לגיהנום.